
In this paper we analyse the evolution of trade in Bessarabia during the Crimean 
War (1853-1856). Based on the research of published and unpublished sources we 
can ascertain that the Crimean War affected trade in the territory between the Prut 
and the Dniester in several ways. First of all, the state of war instituted in the province 
meant the issuance of provisions that limited the legal framework of trade, through 
various prohibitions on the export of certain goods, the fixing of the purchase price 
of products for the army, etc. Another aspect taken into account is the limitation of 
the mobility of traders, by suspending of the issuance of travel passports within the 
empire or abroad, the reinstatement of quarantines on the Dniester, etc. Finally, the 
negative impact of the war on trade in the province was determined by the decrease 
in agricultural production available to the market, as a result, on the one hand, of req- 
uisitions and, on the other hand, of extraordinary labour obligations for the benefit of 
the army, which kept away peasants from agricultural works. The decrease in the vol- 
ume of foreign trade, as a result of the prohibitions, determined the decrease of the 
province's income and the impoverishment of the traders. The measures adopted by 
the tsarist authorities to remedy the situation had limited effects and could not stop 
the exodus of commercial capital from the province. 

La 4/16 octombrie 1853 izbucnea un nou război ruso-turc, intrat în isto- 
rie drept Războiul Crimeii. Prin rescriptul imperial dat Senatul la 19 noiembrie 
1853, Basarabia, alături de guberniile Herson şi Taurida sunt declarate în stare de 
război. Provincia a fost supusă comandamentului direct al general-adjutantului 
D.E. Osten-Sacken, care îşi stabilise ştabul la Odesa!. 

Regulamentul cu privire la administrarea regiunilor aflate în stare de război, 
aprobat de împărat la 13 martie 1812, stabilea că în regiunile aflate în stare de răz- 
boi, poliția judeţeană sau orășenească erau subordonate comandantului suprem al 
armatei active. Acesta putea demite orice funcţionar al poliţiei, sau a-l deferi Tri- 
bunalului militar, deciziile căruia le controla. Chiar dacă comandantul suprem al 
armatei active nu putea interveni în planul administrării gospodăreşti şi judecăto- 
reşti al regiunilor în stare de război, guvernatorii civili ai guberniilor şi regiunilor 

în cauză erau responsabili personal de îndeplinirea ordinelor pe care le primeau de 
la acesta în privința necesităților armatei”. Regulamentul din 5 decembrie 1846, cu 
privire la conducerea armatelor în timp de pace şi în timp de război, reconfirma 
că comandanții supremi ai armatei în guberniile şi provinciile declarate în stare de 
război, exercitau puterea supremă din numele împăratului. Era prevăzut, în plus, 
ca autoritatea comandanților supremi în guberniile şi provinciile aflate în stare de 
război, în timpul campaniilor militare externe și deplasării comandantului suprem 
în afara granițelor imperiului, să fie exercitată de comandantul corpului detașat de 
armată, care rămânea dislocat în regiunile respective. 

Prin rescriptul din 21 februarie 1854 Regatul Poloniei, guberniile Curlanda, 
Volânia şi Podolia au fost declarate şi ele în stare de război, fiind supuse alături 
de Basarabia şi parțial gubernia Herson comandamentului direct al comandan- 
tului suprem al armatei active, general-feldmareșalului I.F. Paskevici-Erivanski, 
în baza drepturilor acordate prin Regulamentul din 5 decembrie 1846. În acelaşi 
timp, gubernia Podolia, parțial Herson şi Basarabia fuseseră plasate sub contro- 
lul direct al general-adjutantului M.D. Gorceakov, comandant al corpurilor de 
infanterie 3, 4 şi 5, cu drepturile de comandant al corpului detașat al armatei pe 
timp de război. General-adjutantul D.E. Osten-Sacken îşi menținea drepturile 
acordate prin rescriptul din 19 noiembrie 1853, dar era subordonat general-adju- 
tantului M.D. Gorceakov?. Prin rescriptul din 26 octombrie 1854, odată cu nu- 
mirea general-adjutantului M.D. Gorceakov în calitate de comandant suprem al 
armatei sudice, acesta obţine în Basarabia, dar şi în guberniile Podolia, Kiev, Pol- 
tava, Harkov, Ekaterinoslav, Herson şi parţial Taurida, toate drepturile prevăzute 
pe timp de război prin Regulamentul din 5 decembrie 1846. 

Starea de război a afectat deopotrivă atât comerțul exterior, cât şi cel interior, 
atât în mod direct, cât şi indirect. În mod obiectiv, cel mai afectat a fost comerțul 
exterior, prin interdicțiile impuse comerțului din considerente militare sau epi- 
demiologice — pentru a lipsi armatele inamice de provizii sau a bloca pătrunderea 
molimei şi a asigura propriile armate cu provizii. O ramură a comerțului exterior 
vizată în mod special de interdicții a fost exportul de cereale. 

La sfârşitul anului 1853 la Odesa se aflau depozitate circa 120.000 cetverturi 
de grâu şi 170.000 de cetverturi de porumb din Basarabia“. Chiar dacă adminis- 
trativ nu aparținea provinciei, vama de acolo devenise principala poartă pentru 
exportul cerealelor din Basarabia, datorită avantajelor de navigație și organizare 
ale portului. În anul 1854 comerțul a fost permis doar până la 1 martie, fiind 
totuşi exportate prin porturile ruse de la Marea Neagă şi Marea Azov 932.340 ce- 

tverturi de cereale”. La 12 februarie 1854, însă, împăratul rus Nicolae I a interzis 
exportul de cereale din toate porturile ruse de la Marea Neagră (inclusiv cele de 
la Gurile Dunării) şi Marea Azov până la 1 septembrie 18548. Acest lucru a provo- 
cat indignarea producătorilor agricoli, care şi-au văzut blocate stocurile pregătite 
pentru export. La 11 martie 1854 împăratul rus a respins solicitarea unui grup 
de moșieri din Basarabia de a li se permite să exporte pe vase austriece cerealele 
pe care le-au adus la Odesa pentru vânzare, dispunând respingerea oricăror altor 
solicitări de acest gen, pe perioada existenţei interdicţiei”. 

La 14 august 1854 împăratul rus a prelungit interdicția până la adoptarea 
unei dispoziţii permisive speciale. Senatul Guvernant, la audierea raportului pre- 
zentat pe această chestiune de ministrul de finanţe la 17 august, a dispus în şe- 
dinţa din 7 septembrie informarea guvernatorului civil al provinciilor caucaziene 
şi transcaucaziene, precum şi a guvernatorului general interimar al Novorosiei şi 
Basarabiei!. Ca urmare, volumul valoric al exportul portului Ismail s-a diminuat 
de la 2.191.470 în 1853 la 471.581 în 1854, sau cu 78,5%, iar a portului Reni - re- 
spectiv de la 795.680 la 257.800 ruble, sau cu 67,6%!!. De asemenea, numărul va- 
selor ce exportau mărfuri pe Nistru, în mare parte cereale din Basarabia şi guber- 
nia Podolia spre orașul-port Odesa, s-a redus de la 3.088 în 1853 la 689 în 1854 
şi 692 în 1855, iar valoarea mărfurilor transportate a scăzut de la 1.465.142 ruble 
argint la 115.742 şi 66.809 ruble argint, sau cu 92,1% şi 95,4% respectiv!?. La 18 
octombrie 1855 a fost interzis exportul cerealelor şi prin vămile de pe uscat de la 
hotarul european, cu excepția grâului exportat prin vămile Regatului Polonez”. 
În acest caz interdicţia nu a vizat inamicul, ci alimentaţia propriilor supuşi, deoa- 
rece acţiunile militare pe propriul teritoriu au compromis recoltele, iar exportul 
cerealelor peste hotare putea înrăutăţi situația. Timp de doi ani exporturile de 
cereale au rămas interzise şi abia la 1 aprilie 1856 a fost permisă reluarea acestora, 
astfel că până la sfârşitul anului au fost expediate peste hotare din porturile Im- 
periului Rus de la Marea Neagră şi Marea Azov 1.168.850 cetverturi de cereale'?. 

Pe lângă cereale, o altă ramură afectată de restricţii a reprezentat-o exportul de 
animale. Exportul acestora va fi oprit din motive militare pe parcursul anilor 1854- 

1855. Ca urmare, o parte a acestui comerţ se direcționează spre interiorul imperiului, 
spre exemplu în regiunile poloneze fuseseră exportate în aceşti ani vite cornute mari 
şi cai în valoare de 20 mii ruble argint!5. De asemenea, în prim plan iese exportul lânii 
şi seului, care față de anul 1853, când s-a cifrat la 130.751 ruble, în anul 1855 a crescut 
de peste patru ori, la 563.140 ruble, pentru ca în 1856, odată cu emiterea permisiunii 
de export a animalelor vii, să se reducă de peste două ori, la 256.235 rublei. 

O altă ramură afectată a reprezentat-o importul de sare de peste Prut. Cum iz- 
bucnirea Războiului Crimeii a întârziat restabilirea industriei sării în Basarabia”, 
afectată de inundarea lacurilor sărate în iarna anului 1850, iar acţiunile militare au 
periclitat importurile de peste Prut, s-a creat un deficit de sare pe piaţa internă a Ba- 
sarabiei şi a guberniilor de peste Nistru, preţul acestui produs crescând substanțial. 
În anul 1853, în pofida eforturilor autorităţilor de ocupaţie ruseşti, din Moldova au 
fost importate prin districtul vamal Sculeni doar 83.068 puduri de sare, în condiţiile 
în care în anul precedent importul a fost dublu!'3. În condiţiile insuficienţei acute de 
sare în provincie, taxa vamală diminuată la importul acesteia de 27 copeici argint per 
pud!'?, stabilită încă până la izbucnirea războiului şi aplicată în vămile de pe uscat ale 
Basarabiei, precum şi în vama din orașul-port Odesa, a fost iniţial prelungită prin 
rescriptul din 5 ianuarie 1854%, apoi, prin rescriptul din 25 decembrie 1855, a fost 
redusă la 19 copeici argint per pud pentru perioada până la 1 ianuarie 18577. 

După implicarea statelor europene în războiul ruso-turc şi retragerea din Prin- 
cipatele Române, din porunca și sub controlul Porții, începând cu 22 noiembrie 
1854 raporturile comerciale dintre Moldova şi Rusia urmau a fi întrerupte, lucru 
care s-a întâmplat, însă, abia la 7 martie 1855. Datele oficiale arată că importul de 
sare prin vămile de la hotarul terestru cu Moldova s-a diminuat în acel an la doar 
5.906 puduri, în valoare de 5.272 ruble argint, adică prețul sării practic s-a triplat 
față de anii antebelici?. Unii negustori sudiți din Principatul Moldovei au încercat 
chiar, în împrejurările de atunci, să obțină dezlegări excepţionale de la autoritățile 
moldoveneşti, prin mijlocirea Agenţiei consulare austriece, de a trece sare în Rusia, 
fie pe la schelele Prutului, fie prin Galaţi - pe Dunăre. Guvernul Moldovei nu doar 
că n-a încuviințat asemenea solicitări, dar n-a admis nici „introducerea frauduloa- 
să a sării din alte ţări, prin Galaţi, în porturile Rusiei, încercată atunci de protejații 
aceleiaşi agenţii. Totuşi, în pofida interdicțiilor existente şi a măsurilor de siguran- 
ță adoptate de către guvernul Moldovei, cantităţi masive de sare, apreciate drept 

„contrabandă de război”, au fost trecute peste Prut. Astfel, în 1855 prin districtul 
vamal Ismail avea să fie importată în Basarabia o cantitate record de sare — 423.389 
puduri”. De asemenea, prin tranzitul Austriei, prin vama de la Noua Suliţă, au fost 
importate în Basarabia 55.895 puduri de sare din Moldova, în valoare de 56.326 
ruble. În anul 1856 importul sării prin Noua Suliţă a continuat până la restabili- 
rea la 1 mai a legăturilor comerciale dintre Moldova şi Rusia, conform permisiunii 
Porții din 3 aprilie 1856, ridicându-se, în consecință, la doar 4.208 puduri de sare, 
cu o valoare declarată de 4.405 de ruble?. În schimb datele pentru anul 1856 a ce- 
lorlalte vămi ale districtului vamal Sculeni indică că importul de sare a înregistrat 
un maxim istoric, depăşind 260 mii puduri. După cum notau autorităţile vamale, 
creşterea importului de sare din Moldova se datora epuizării rezervelor în anii de 
război, nu doar în Basarabia, ci şi în guberniile ucrainene”. 

Războiul Crimeii a afectat şi legăturile comerciale cu alte regiuni ale Impe- 
riului Rus. Astfel, în octombrie 1853, pentru prevenirea răspândirii epidemiilor, 
odată cu trecerea armatelor în regiunile otomane „nesigure, împăratul a dispus 
redeschiderea cordonului sanitar de pe Nistru, activitatea căruia a fost sistată în- 
cepând cu 1 ianuarie 1831. Cu acest scop i s-au alocat guvernatorului general al 
Novorosiei şi Basarabiei în noiembrie 1853 şi februarie 1854 câte 10 mii de ruble 
argint, fiind redeschise carantinele de observaţie la Isăcăuţi, Movilău, Dubăsari, 
Parcani şi Ovidiopol”. Ca urmare, exportul mărfurilor spre guberniile de peste 
Nistru a fost supus termenilor de curățare sanitară, care în dependenţă de catego- 
ria produselor putea ajunge la 4 săptămâni. 

Pe de altă parte, restricțiile impuse comerțului prin vămile Basarabiei au 
afectat într-o anumită măsură și comerţul interior, însă nu atât de substanţial, de- 
oarece mărfurile autohtone care nu puteau fi exportate din cauza restricţiilor erau 
plasate pe piaţa internă, iar cele ruseşti puteau fi aduse liber. Dacă în anul 1853 
la iarmaroacele din provincie au fost aduse mărfuri în valoare de 802.390 ruble 
argint, dintre care au fost comercializate mărfuri în valoare de 414.578 ruble%, 
atunci în 1854 - respectiv 639.319 ruble şi 253.828 ruble”, iar în anul 1855 — re- 
spectiv 778.470 şi 372.479 ruble*. De asemenea, chiar şi în condiţiile neprielnice 
provocate de acțiunile militare, numărul prăvăliilor în provincie a crescut de la 
1439 în 1853 la 1486 în 1856". La Chişinău, pe lângă cele două pieţe existente, în 

1855 este deschis şi a treia. În cadrul acestora comerțul se realiza zilnic, atrăgând 
tot mai mulți cumpărători şi vânzători din localităţile din apropiere”. 

Totuşi, diminuarea comerțului exterior s-a răsfrânt negativ asupra venitu- 
rilor provinciei, deficitul pentru anul 1855 ridicându-se la 14.846 ruble, ceea ce 
constituia 22,8% din cheltuielile administrative prevăzute. Situaţia creată a deter- 
minat Ministerul de Finanţe să aloce 100.000 ruble pentru susținerea „capitalului 
de 10% al provinciei”. Desigur, dacă facem un calcul simplu, înțelegem că veni- 
turile provinciei, în pofida situaţiei dificile cauzate de război urmau a se ridica în 
acel an la 503.121 ruble, doar că 90% din această sumă urma a ajunge în vistieria 
imperială. Astfel, la modul practic, Ministerul de Finanţe rus a acceptat „să ce- 
deze” provinciei încă circa 20% din sumele acumulate în cuprinsul ei, pentru a 
acoperi cheltuielile prevăzute în mare măsură pentru susținerea funcționării apa- 
ratului birocratic regional şi necesităţilor legate de menţinerea stării de război”. 

Soarta acestui „beneficiu” nu ne este clară, mai ales că administraţiile orăşe- 
neşti au continuat pe parcursul anului 1855 să caute surse suplimentare de aco- 
perire a bugetelor locale. Astfel, la 9 iunie 1855 ratuşa oraşului Chilia expedia 
Guvernului Regional al Basarabiei o copie a raportului din 13 aprilie 1853 pe 
numele guvernatorului Basarabiei în care solicita supunerea târgoveţilor din alte 
oraşe ce activau în Chilia unor taxe în folosul orașului. În raport se preciza că 
deşi Regulamentul Comercial interzicea târgoveţilor să activeze în alte oraşe de- 
cât cel în care erau înscrişi, în Chilia foarte multe persoane practicau comerțul 
neavând reşedinţă în oraș, fără certificate comerciale, fără permisiunea ratușei şi 
fără a achita taxe în folosul oraşului. De aceea Ratușa oraşului Chilia a solicitat 
ca aceştia să fie impuși să obţină certificate comerciale similar țăranilor, cu plata 
în folosul oraşului a 10% din costul acestora, adică câte 1,80 ruble argint pe an. 
La 8 august 1855 Guvernul Regional a solicitat dumelor, ratușelor şi polițiilor 
orăşeneşti din Basarabia date despre perceperea taxelor în folosul orașului de la 
târgoveţii care practicau comerțul în jurisdicția lor fără a avea reşedinţă. La 17 
august 1855 Duma din Chişinău a pregătit un raport în această privință, în care 
preciza că târgoveţii erau supuşi în folosul oraşului unei taxe de 10% din preţul 
certificatului comercial. Totuşi, problema determinării târgoveţilor din alte oraşe 
de a obţine certificate comerciale pentru a putea practica comerţul în Chişinău a 
fost clasificată ca irezolvabilă*. 

Războiul Crimeii a afectat şi anumite reforme preconizate de a fi aplicate 
în sistemul comerțului interior. Astfel, în legătură cu starea de război, prin re- 
scriptul imperial din 6 august 1854 s-a dispus ca introducerea noului sistem de 
concesiune a vânzării băuturilor spirtoase în guberniile privilegiate şi Basarabia, 
aprobat la 22 iunie 1853, să fie amânată şi să fie menţinut pe parcursul anilor 
1855-1856 vechile reguli. Se suspenda, de asemenea, organizarea unor noi licitaţii 

la expirarea termenului anterior de concesiune de patru ani, concesionarii având 
dreptul să-şi prelungească contractele anterioare”. 

Desigur că războiul a generat şi o serie de factori indirecți care au afectat 
activităţile comerciale în Basarabia. În primul rând prin sustragerea țăranilor de 
la muncile agricole, în scopul asigurării necesităților logistice ale armatei, dimi- 
nuarea puterii de cumpărare a populaţiei, rechiziţiile extraordinare. 

În perioada aflării armatelor ruse în Principatele Române şi peste Dunăre, 
general-feldmareşalul I.E Paskevici-Erevanski, comandantul suprem al armatei 
active, în scopul asigurării rezervelor alimentare a dispus: a) rechiziționarea din 
Odesa a cerealelor ce aparțineau persoanelor particulare; b) măcinarea în făină a 
cantităților de cereale din magaziile de rezervă săteşti din Basarabia; c) colectarea 
de la locuitorii guberniei Podolia în mod urgent a 150 mii de cetverturi de făină 
şi crupe, precum şi 100 de mii de cetverturi de ovăz; d) instituirea magaziilor de 
rezervă în satele Şaraevo şi Jerebkovo de lângă Odesa, în care să fie transportate 
din localităţile circumscripţiilor militare Novorosia, Podolia și Kiev câte 50.000 
cetverturi de făină şi ovăz. Măsurile în cauză, însă, au întâmpinat dificultăți ma- 
jore în procesul de implementare, de aceea au fost abandonate. În Basarabia a 
început măcinarea celor 100.000 cetverturi de grâne preconizate a fi rechizițio- 
nate din magaziile săteşti, dar deoarece acestea erau împrăștiate în tot cuprinsul 
provinciei în cantități mici, iar pentru transportare lor era necesară o risipă de 
forță de tracţiune, procedura a fost stopată”. 

În august 1854, după ce Rusia a fost nevoită să evacueze Principatele Româ- 
ne, autorităţile ţariste au luat hotărârea de a utiliza proviziile sustrase din Prin- 
cipatele Române şi grânele ce se regăseau deja pregătite în magaziile săteşti de 
rezervă din Basarabia, însumând 100.000 de cetverturi de cereale de toamnă. Ali- 
mentarea militarilor a fost strict organizată, fiecare regiment și unitate militară 
primea cereale din magaziile săteşti de rezervă ale acelei plase în care era canto- 
nată. Cu acest scop au fost întocmite şi distribuite informaţii despre amplasarea 
în Basarabia a magaziilor de provizii și a celor sătești de rezervă, cu indicarea 
cantităților de cereale ce se regăseau în acestea. Informaţii similare au fost întoc- 
mite şi pentru guberniile Podolia, Kiev şi Poltava, în caz că desfăşurarea opera- 
ţiunilor militare ar fi impus retragerea de mai departe a armatelor ruse. Astfel, 
până la sfârşitul anului 1854 din magaziile sătești de rezervă ale Basarabiei au fost 
rechiziționate pentru hrana militarilor 103.292 cetverturi de cereale”. Ca urmare 

rezerva de cereale aflată în magaziile săteşti de rezervă din Basarabia s-a diminuat 
către anul 1855 de la 363.824 la 260.532 cetverturi“, sau cu 28,3%. 

Drept rezultat al acestor acțiuni, populaţia provinciei a fost grav afectată. Ca 
urmare, în conformitate cu decizia Ministerului Afacerilor Interne din 30 decem- 
brie 1854, ţăranilor din judeţul Hotin, afectaţi şi de recolta proastă obţinută în acel 
an, li s-a acordat o amânare, până la recolta din 1855, de predare a cerealelor în 
magaziile de rezervă, precum şi în privința rambursării cantităților de cereale luate 
cu împrumut, cu condiţia că doar cei nevoiaşi să beneficieze de această facilitate. 
Responsabilitatea de a supraveghea realizarea acestei decizii i-a revenit Comisiei 
regionale pentru alimentaţia publică“!. Dar pe lângă condiţiile climaterice nefas- 
te, sustragerea populației active în vederea asigurării necesităților armatei țariste 
a determinat o diminuare substanţială a producţiei agricole în provincie. Potrivit 
calculelor istoricului Valentin Tomuleţ, pe durata Războiului Crimeii populaţia Ba- 
sarabiei a asigurat armata rusă cu 1.287.853 lucrători, 711.340 care, 25.656 cai şi 144 
bărci. Una dintre cele mai grele prestații a constituit-o asigurarea cu forță de muncă 
pentru repararea drumurilor, podurilor şi a cetăților, care, după durata timpului de 
muncă, varia de la 1:4 până la 1:15 zile. În medie locuitorii Basarabiei au pierdut 
2.932.385 zile-muncă. Dar dacă ţinem cont de faptul că războiul a fost îndelungat și 
destul de greu, iar Rusia a suferit înfrângere, apoi constatăm că locuitorii Basarabiei 
au îndeplinit nu un număr mediu de zile-muncă, ci unul maxim - mai mult de 5 
milioane zile-muncă. Cifra vizează numai sus-numita categorie de prestaţii, în care 
au fost încadraţi ceva mai mult de jumătate (52,3%) din numărul total al lucrători- 
lor. Dacă, însă, vom lua în calcul și ceilalți 614.127 de lucrători, apoi constatăm că 
locuitorii Basarabiei au pierdut în total în timpul războiului, având în vedere doar 
acest sistem de prestații, circa 10-11 milioane zile-muncă. În afară de aceasta, în 
cadrul întregii perioade de război, pentru magazinul mobil de provizii al armatei 
ruse locuitorii Basarabiei au pus la dispoziţie până la 600 de care cu căruţașşi, boi şi 
cele necesare”. Nu este de mirare, spre exemplu, că producţia de vin în Basarabia 
a scăzut de la 3,45 milioane vedre în 1853, la 2,85 milioane de vedre în 1854, 2,08 
milioane de vedre în 1855 şi 1,03 milioane de vedre în 1856%. De asemenea, în pe- 
rioada Războiului Crimeii asigurarea populaţiei cu vite cornute mari s-a diminuat 
de la 65 capete la suta de locuitori, la doar 55,5. 

Războiul Crimeii a afectat comerțul interior şi cel exterior prin vămile Ba- 
sarabiei şi prin reducerea mobilităţii negustorilor şi târgoveților. Acest lucru era 
determinat, în primul rând, de sistarea eliberării paşapoartelor pentru comerci- 

anţi pentru deplasarea înafara localităţii de reşedinţă. Starea de război a însemnat 
o limitare drastică a libertății deplasării categoriilor neprivilegiate ale populaţiei, 
în special în virtutea declanşării campaniilor regulate sau speciale de recrutare. 
Deşi negustorii de ghildă erau scutiţi de serviciul militar, târgoveţii şi țărănimea 
comercială nu beneficia de astfel de privilegii, fiind strâmtoraţi substanţial în po- 
sibilitățile de deplasare în perioada declanşării operaţiunilor militare, inclusiv în 
teritoriul aceleiași regiuni administrative. Chiar dacă, în conformitate cu Regu- 
lamentul privind constituirea administraţiei provizorii a Basarabiei din 23 iulie 
1812, locuitorii teritoriului dintre Prut şi Nistru au fost scutiţi de recrutare, do- 
cumentul în cauză nu indica un termen exact al privilegiului. De aceea, în urma 
dispoziţiilor emise cu ocazia efectuării unor noi recrutări în cadrul imperiului 
apăreau dispoziţii speciale în care se reitera că Basarabia este scutită de o aseme- 
nea obligaţie“. Uneori emiterea dispoziţiilor ce reconfirmau scutirea locuitori- 
lor provinciei de serviciul militar întârzia, de aceea autorităţile locale dispuneau 
sistarea eliberării paşapoartelor de deplasare a categoriilor de populaţie supuse 
militar. Pentru târgoveţi, o cale de a se proteja de această incertitudine era în- 
scrierea în rândurilor negustorilor de ghildă. Nu e de mirare, astfel, că numărul 
capitalurilor de ghilda a treia declarate în oraşele din Basarabia a crescut de la 803 
la 1 ianuarie 1853 la 1.016 la 1 ianuarie 1854*%. 

La 25 noiembrie 1853 au fost aprobate Regulile cu privire la ordinea de tra- 
gere la sorţi a recruţilor în oraşe, posade şi târguri. Totuşi potrivit punctului 2 al 
acestora, condiţiile nu se răspândeau asupra Basarabiei”. La 26 august 1854 a fost 
emis manifestul cu privire la efectuarea încorporării ordinare în forțele armate din 
cuprinsul fâşiei de vest a Imperiului Rus în legătură cu declanșarea războiului ru- 
so-turc. Campania de recrutare urma să se desfăşoare între 1 noiembrie - 15 de- 
cembrie 1854, inclusiv în rândul evreilor, de pe fiecare 1.000 de locuitori urmând 
a fi încorporaţi câte 10 militari“. Cum Basarabia intra în fâşia guberniilor vestice, 
procedurile de pregătire a campaniei de recrutare au demarat şi în provincie, chiar 
dacă formal locuitorii acesteia erau scutiți de recrutare. La 24 septembrie 1854 gu- 
vernatorul militar al Basarabiei iniția o corespondenţă cu inspectorul regional în 
chestiunea plângerii parvenite din partea evreului Ilia Gherșkovici, târgoveț din 
Chişinău, pe marginea neeliberării de către Duma orășenească a pașaportului de 
deplasare în afara Chişinăului cu afaceri comerciale, cu toate că până la acea dată 
evreii au primit astfel de pașapoarte”. Potrivit raportului Dumei pe această chesti- 
une din 17 septembrie 1854, interdicția a fost determinată de rescriptul primit la 15 
septembrie de la Cârmuirea Regională a Basarabiei, în privinţa efectuării recrutării 

I1.J1. IlnaxoBckuă, Pegusckoe Hacenenue Beccapa6uu no 10 peBnsuu, 3anucku Peccapa6ckozo 
O67acmnoz0 cmamucmuueckozo komumema, KumuneB, 1864, 7. |, c. 22-23. 

” IIC3PU, co6p. 2, 7. XXVIII, 1853, orn. 1, CI16., 1854, N»27727, c. 581. 

*%  IIC3PH, co6p. 2, 7. XXIX, orn. L, 1854, CI16., 1855, N»28502, c. 

* ANRM,E. 924, inv. 1,d.6,f.1. 


46 


Andrei Emilciuc X..XxX>3 


IMPACTUL RĂZBOIULUI CRIMEII (1853-1856) 89 
ASUPRA COMERŢULUI DIN BASARABIA 


a 12 unităţi, iar până la elaborarea dispozițiilor de recrutare de către Administraţia 
Financiară, instituţia a hotărât a întrerupe eliberarea pașapoartelor evreilor pentru 
deplasarea din oraș. Dar guvernatorul s-a arătat preocupat de altceva. Întrucât des- 
pre recrutarea evreilor s-a anunţat prin ediţiile periodice încă de la 1 septembrie 
1854, acesta dorea să afle dacă nu cumva Duma a eliberat paşapoarte sub pretextul 
neinformării, dar în cunoştinţă de cauză, lucru care îl împuternicea pe procuror 
să-l investigheze”. Duma, în răspunsul său din 17 septembrie 1854, scria guverna- 
torului că s-a ghidat cu stricteţe de instrucțiunile Cârmuirii Regionale din 9 august 
1852, şi odată cu declararea încorporării instituţia a sistat eliberarea documentelor 
de călătorie doar persoanelor cu vârsta între 12-25 de ani, iar, întrucât solicitantul 
avea 16 ani, el se includea în această categorie”. 

Potrivit informaţiilor prezentate de şeful administraţiei orăşeneşti, în luna sep- 
tembrie 1854 au fost eliberate 45 de pașapoarte târgoveţilor din comunitatea evreilor 
din Chişinău pe un termen de un an, pentru deplasare cu afaceri în Rusia, inclusiv 
18 — persoanelor cu vârsta cuprinsă între 12-25 de ani”. La 25 septembrie 1854 pro- 
curorul regional solicita Dumei oraşului Chişinău o serie de informaţii pe marginea 
acestui caz*. Dar, prin rescriptul din 12 noiembrie 1854 evreii din Basarabia, alături 
de cei din Taurida, au fost eliberaţi de recrutare în campania de încorporare, declan- 
şată prin rescriptul din 26 august 1854. La 9 decembrie 1854, în baza raportului 
ministrului de război, Senatul Guvernant a dispus informarea tuturor demnitarilor 
şi funcţionarilor vizaţi din Basarabia şi Taurida”. În anul următor, manifestul din 3 
octombrie 1855, cu privire la efectuarea încorporării ordinare în forțele armate din 
spaţiul fâşiei de vest, a stipulat excluderea de la recrutare a locuitorilor din guberni- 
ile Poltava, Cernigov, Harkov, Ekaterinoslav, Herson şi Taurida, în virtutea situației 
dificile cauzate de prestațiile extraordinare de război, dar nu şi din Basarabia“. În 
acest context, în baza raportului ministrului de război, Senatul Guvernant a emis un 
rescript în care a exclus din nou evreii din Basarabia de la recrutare”. 

Sigur că acest lucru nu putea să nu se răsfrângă negativ asupra comerțului 
provinciei. Pentru a mai redresa într-un fel situaţia negustorilor şi pentru a nu-i 
ruina, autorităţile ţariste au încercat să mai diminueze din povara birocratică la 
care erau supuşi negustorii şi antreprenorii din Basarabia. Prin rescriptul Senatu- 
lui din 18 februarie 1854, ca urmare a plângerii evreilor din Bălţi, s-a hotărât ca 
eliberarea paşapoartelor pentru târgoveţii şi evreii din acest oraş, să fie posibilă 
nu doar în Ratușa din Soroca şi Duma din orașul Chişinău, ci și în Administraţia 

fiscală a judeţului Iaşi, cu sediul la Bălțiss. De asemenea, la 15 martie 1855 potrivit 
deciziei Comitetului de Miniștri, ratușele din Reni și Chilia au primit dreptul de a 
elibera comercianților din oraşele în cauză şi agenţilor acestora, certificate pentru 
dreptul la comerţ şi bilete pentru unităţi comerciale. Acestea urmau a fi expediate 
de Administraţia Financiară din Akkerman, iar banii încasaţi trebuiau expediaţi 
în instituţia dată cu prima poştă de către ratușele amintite“. Măsurile întreprinse 
de autorități au diminuat impactul negativ al războiului şi restricțiilor comerciale 
asupra dinamicii capitalurilor de ghildă, acestea scăzând neesenţial, de la 1.095 
în 1854 la 975 în 1855%. 

De asemenea, la 23 octombrie 1855 Comitetul de Miniştri a examinat o serie de 
propuneri înaintate de guvernatorul general al Novorosiei și Basarabiei, contele A.G. 
Strogonov, cu privire la acordarea unor facilități locuitorilor regiunilor afectate de 
acțiunile militare. Printre altele se propunea instituirea unor magazii de cereale din 
rezervele statului, din care să se acorde nevoiașilor cantităţile necesare de grâne pen- 
tru însămânţare. Ministrul internelor a solicitat guvernatorului general al Novorosi- 
ei şi Basarabiei un raport în acest sens. Comitetul de Miniștri a decis să aştepte mai 
întâi raportul în cauză, deşi a căzut de acord cu observația ministrului Domeniilor 
Statului precum că fiecare instituție urmează să asigure categoriile sociale din subor- 
dine cu seminţe din rezervele proprii”. Celelalte propuneri ale guvernatorului — cu 
privire la acordarea unor facilități locuitorilor regiunilor afectate de război, precum 
scutirea de la plata impozitelor curente şi a datoriilor pe credite, diminuarea accizu- 
lui la sare, acordarea moşierilor dreptului de producere liberă a băuturilor spirtoase, 
Comitetul de Miniştri le-a declarat injuste şi pripite şi le-a respins“. 

Starea de război din Basarabia şi Taurida avea să fie ridicată prin rescrip- 
tul imperial din 7 august 1856%. Abia după acesta, la 27 noiembrie 1856, a fost 
aprobată de împărat hotărârea Comitetului de Miniștri cu privire la eliberarea 
gratuită locuitorilor Basarabiei şi Novorosiei a paşapoartelor de deplasare înafara 
localităţilor de reşedinţă până la 1 noiembrie 1857. Guvernatorul Novorosiei şi 
Basarabiei urma să stabilească localităţile în care, din cauza războiului, locuitorii 
au sărăcit într-atât încât nu-şi puteau permite achitarea actului respectiv“. 

Odată cu încheierea războiului, prin prevederile Tratatului de la Paris din 
1856, partea de sud a Basarabiei, unde erau situate lacurile saline, a fost retrocedată 
Principatului Moldovei, iar Imperiul Rus a fost nevoit să reorganizeze cordonul 

sanitar-vamal de la hotarul vestic al Basarabiei. Acesta avea să includă în compo- 
nenţa sa două districte vamale - Cubei (în locul fostului district vamal Ismail) şi 
Sculeni. În cadrul districtului vamal Cubei fusese instituite birourile vamale Cubei, 
Tatarbunar şi Beştamak, fiind incluse şi posturile vamale Leova şi Akkerman, iar 
districtul vamal Sculeni includea birourile vamale Noua Suliţă şi Sculeni şi postul 
vamal Lipcani. Locul de reşedinţă al şefului districtului vamal Cubei era stabilit în 
Akkerman, iar al celui din Sculeni - în Noua Suliţă“. Pierderea porturilor Ismail 
şi Reni, principalele porţi comerciale „maritime” de la hotarul Basarabiei, a fost 
pentru provincie una extrem de importantă, ce a determinat o redirecţionare şi 
mai substanțială a produselor agricole autohtone pentru export spre portul Odesa. 

Între timp populaţia din Basarabia a fost afectată din nou de o epidemie de 
ciumă“, dar în plan epidemiologic situaţia a fost redresată relativ rapid. În acest 
context, la 26 martie 1857 Comitetul de Miniştri a admis ca informaţiile trimişi- 
lor, consulilor şi agenţilor ruşi din porturile europene să fie expediate guvernato- 
rului general al Novorosiei şi Basarabiei, când era posibil prin telegraf, însă doar 
când erau înregistrate situații epidemiologice, pentru a limita corespondenţa cos- 
tisitoare“. După mutarea carantinei din Ismail în colonia Cubei, a celei din Reni 
- în localitatea Tatarbunar, celei din Sulina - în localitatea Comrat, iar a celei din 
Leova - în Cărpineni, la 7 decembrie 1857, contele A.G. Strogonov a ridicat din 
nou chestiunea lichidării cordonului sanitar de pe Nistru. Însă abia la 28 ianuarie 
1858 împăratul a aprobat hotărârea Comitetului de Miniştri în acest sens. 

În concluzie putem afirma că Războiul Crimeii a afectat comerțul din terito- 
riul dintre Prut şi Nistru din mai multe puncte de vedere. În primul rând, starea 
de război instituită în provincie a însemnat emiterea unor dispoziţii ce limitau 
cadrul legal al comerțului, prin diferite interdicții la exportul anumitor mărfuri, 
fixarea prețului de cumpărare a produselor pentru armată, etc. Un alt aspect cer- 
cetat de noi a vizat limitarea mobilității comercianților, prin suspendarea elibe- 
rării paşapoartelor de deplasare în interiorul sau peste hotarele imperiului, rein- 
stituirea carantinelor pe Nistru, etc. În fine, impactul negativ al războiul asupra 
comerțului din provincie a fost determinat de scăderea producţiei agricole dis- 
ponibile pentru piaţă, ca urmare, pe de o parte, a rechiziţiilor, iar pe de altă parte, 
a prestaţiilor extraordinare în muncă, care au sustras agricultorii de la muncile 
agricole. Diminuarea volumului comerțului exterior, ca urmare a interdicțiilor, a 
determinat scăderea veniturilor provinciei şi sărăcirea comercianților. Măsurile 
adoptate de autorităţile ţariste pentru redresarea situaţiei în cauză au avut efecte 
limitate şi nu au putut stăvili exodul capitalului negustoresc din provincie. 

